CELEX: E2019P0013
Language: ro
Date: 2019-12-18 00:00:00
Title: Cerere adresată Curții de Justiție a AELS pentru obținerea unui aviz consultativ, înaintată de Comitetul de soluționare a contestațiilor în materie de achiziții publice la 18 decembrie 2019 în cauza Hraðbraut ehf./mennta- og menningarmálaráðuneytið, Verzlunarskóli Íslands ses., Tækniskólinn ehf., și Menntaskóli Borgarfjarðar ehf. (Cauza E-13/19) 2020/C 110/10

2.4.2020   
            
            
               RO
            
            
               Jurnalul Oficial al Uniunii Europene
            
            
               C 110/11
            
         
      Cerere adresată Curții de Justiție a AELS pentru obținerea unui aviz consultativ, înaintată de Comitetul de soluționare a contestațiilor în materie de achiziții publice la 18 decembrie 2019 în cauza Hraðbraut ehf./mennta- og menningarmálaráðuneytið, Verzlunarskóli Íslands ses., Tækniskólinn ehf., și Menntaskóli Borgarfjarðar ehf.
      (Cauza E-13/19)
      (2020/C 110/10)
      La data de 18 decembrie 2019, Comitetul de soluționare a contestațiilor în materie de achiziții publice (kærunnd útboðshála) a înaintat o cerere Curții de Justiție a AELS, înregistrată la grefa Curții la 23 decembrie 2019, pentru obținerea unui aviz consultativ în cauza Hraðbraut ehf./mennta- og menningarmálaráðuneytið, Verzlunarskóli Íslands ses., Tækniskólinn ehf., și Menntaskóli Borgarfjarðar ehf. cu privire la următoarele întrebări:
      
                  1.
               
               
                  Un contract încheiat de un minister cu o entitate autorizată să funcționeze ca instituție de învățământ secundar superior, în care entitatea în cauză se angajează să le furnizeze elevilor și profesorilor servicii și facilități uzuale la nivelul învățământului secundar superior și care prevede că se ține seama de contribuțiile financiare, trebuie considerat drept contract de servicii publice în sensul Directivei 2014/24/UE [în special al articolului 2 alineatul (9)]?
               
            
                  2.
               
               
                  Serviciile de tipul celor descrise la întrebarea 1 constituie servicii sociale sau alte servicii specifice în sensul articolului 74 din Directiva 2014/24/UE și, în caz afirmativ, ar trebuie să se aplice dispozițiile prevăzute la titlul III capitolul I din directivă în ceea ce privește regimul achizițiilor publice?
               
            
                  3.
               
               
                  Este relevant ca, pentru a răspunde întrebărilor 1 și 2, contraprestația pentru serviciile în cauză să fie stabilită în legislația bugetară a Parlamentului Islandei sau în conformitate cu o decizie a unui ministru pe baza legislației și a normelor interne aplicabile?
               
            
                  4.
               
               
                  Are ministrul educației, științei și culturii obligația de a aplica o procedură de achiziții publice bazată pe Directiva 2014/24/UE în ceea ce privește achizițiile publice de servicii legate de funcționarea școlilor și instruirea la nivelul secundar superior în schimbul unor contribuții financiare?